Public procurement notice: Prior Information Notice Without Call For Competition
Published: 2023-10-13
Buyer: Amgros I/S
Country: DK
Contract type: Supplies
CPV classification: 33600000: Pharmaceutical products

Technical requirements: Tillæg til forhåndsmeddelelse 2023/S 190-595418 - Amgros udbud af lægemidler, natmaskiner og utensilier til peritonealdialyse 2025
Amgros er et interessentskab med de 5 regioner som interessenter og gennemfører løbende en række udbud af lægemidler med henblik på at forsyne interessenternes sygehusapoteker med lægemidler.
Amgros forbereder et kommende udbud om indkøb af lægemidler indenfor ATC-koden B05DB Peritonealdialysevæsker. Rammeaftalen forventes også at inkludere udlån af natmaskiner og køb af utensilier til brug ved hjemmeperitonealdialyse (PD-dialyse) samt en option på transport af de indkøbte lægemidler og udstyr hjem til patienter. På det foreliggende grundlag forventes rammeaftalen at træde i kraft primo 2025.
Som led i at forberede det kommende udbud bedst muligt og sikre, at udbudsmaterialet er konformt med markedets forventninger og muligheder vil Amgros gennemføre en indledende dialog med markedet. Der er tale om en skriftlig dialog, hvor relevante markedsaktører opfordres til at sende Amgros produktinformation m.v. Det kan være brochuremateriale, illustrationsvideo eller lignende. Amgros henstiller, at omfang af materiale begrænses og leverandøren må påregne, at Amgros vil bruge ca. 30 min. på at gennemse video og evt. supplerende materiale pr. leverandør. Materiale skal sendes til udbud@amgros.dk. og senest den 1. november 2023 kl. 12. Markedsaktøren kan med fordel medsende en beskrivelse af, i hvilken rækkefølge medsendt materiale bør gennemgås i tilfælde af, at alt materiale alligevel ikke kan nå at blive gennemgået inden for de angivne 30 minutter.  Nærmere oplysninger om markedsdialogen offentliggøres på Amgros' Leverandør- og Udbudsportal (link: https://levportal.amgros.dk/Sider/Default.aspx). Der vil endvidere løbende på Amgros' Leverandør- og Udbudsportal blive offentliggjort meddelelser om udbuddet og processen. Relevante leverandører opfordres til at holde sig løbende orienteret på Amgros' Leverandør- og Udbudsportal. Man kan tilmelde sig at modtage direkte adviseringer om efterfølgende skridt i såvel markedsdialog som en evt. efterfølgende markedshøring ved at sende en e-mail til udbud@amgros.dk og bede om at komme på en adviseringsliste til PD-dialyse.
Det bemærkes, at denne forhåndsmeddelelse er en orientering om det kommende udbud og markedsdialogen, og forhåndsmeddelelsen indeholder alene overordnede foreløbige tilkendegivelser om udbuddet. De endelige vilkår for udbuddet vil fremgå af udbudsmaterialet, der forventes offentliggjort i Q2 2024.
Amgros har tidligere publiceret en forhåndsmeddelelse om samme (nummer 2023/S 190-595418). Eneste forskel fra den tidligere bekendtgørelse til nærværende er, at fristen for indsendelse af materiale i pkt. II.2.4 fejlagtigt var sat til 1. november 2020 kl. 12. Dette er nu rettet til den korrekte dato: 1. november 2023 kl. 12 jf. nærværende bekendtgørelses pkt. II.2.4.
Denne forhåndsmeddelelse er en generel orientering om Amgros' kommende udbud på levering af lægemidler inden for ATC-koden B05DB Peritonealdialysevæske samt natmaskiner og utensilier til udførelse af peritonealdialysebehandling.
I relation til pkt. II.3 bemærkes, at udbudsbekendtgørelsen for udbud på ATC-koden B05DB Peritonealdialysevæske samt natmaskiner og utensilier til udførelse af peritonealdialysebehandling omfattet af Amgros’ udbud vil blive offentliggjort ved publicering af udbuddet, og at datoen under pkt. II.3 alene er vejledende.